"বিজেপি এক ভাইৰাছ আৰু মমতা বেনাৰ্জী বিজেপি ভাইৰেছৰ ভেকচিন"- এই মন্তব্যৰে চৰ্চালৈ আহিছে এগৰাকী ৰাজনৈতিক নেতা।
চলিত মাহত বঙ্গত চাৰিটা বিধানসভা সমষ্টিৰ উপ-নিৰ্বাচন অনুষ্ঠিত হ'ব। সোমবাৰে তৃণমূল কংগ্ৰেছৰ সৰ্বভাৰতীয় সাধাৰণ সম্পাদক অভিষেক বেনাৰ্জীয়ে উপ নিৰ্বাচনৰ প্ৰচাৰ চলাবলৈ উত্তৰ বংগৰ দিনহাটাত উপস্থিত হয়। প্ৰচাৰ মঞ্চৰ পৰাই বিজেপিৰ ওপৰত তীব্ৰ আক্ৰমণ চলাই বেনাৰ্জীয়ে।
অভিষেক বেনাৰ্জীয়ে বিজেপিক কৰ'ণা ভাইৰাছ, শ্যামাপোকাৰ সৈতে তুলনা কৰে। তেওঁ তৃণমূল নেতা মমতা বেনাৰ্জীক বিজেপিৰ 'ভেকচিন' বুলিও উল্লেখ কৰে।
৩০ অক্টোবৰত বেহাৰৰ দিনহাটাত বিধানসভা উপ-নিৰ্বাচন অনুষ্ঠিত হ'ব। সাংসদ নিশিথ প্ৰমানিক যোৱা বিধানসভা নিৰ্বাচনত এই সমষ্টিৰ পৰা জয়ী হৈছিল। কিন্তু তেওঁ সাংসদ পদ ত্যাগ নকৰাৰ বাবে এই সমষ্টিটোত পুনৰ বিধানসভা নিৰ্বাচন অনুষ্ঠিত হ'ব।
অভিষেকে দাবী কৰে যে মমতা বেনাৰ্জীয়ে কেৱল দলৰ ভিত্তিত কাম কৰা নাই। কোনো চিপিএম-কংগ্ৰেছ-বিজেপি কৰ্মী-সমৰ্থকে যদি চৰকাৰী সেৱা লাভ কৰা নাই, তাক দেখাবলৈ প্ৰত্যাহ্বান জনাই তেওঁ কয় যে যদি দেখুৱাব পাৰে তৃণমূল দলৰ কৰ্মীসকলে ঘৰলৈ গৈ সেৱা আগবঢ়াব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
